VENDIM
Nr. 302, datë 21.5.2014

PËR NJË NDRYSHIM NË VENDIMIN NR. 649, DATË 8.10.2012, TË KËSHILLIT TË MINISTRAVE, “PËR KALIMIN NË PËRGJEGJËSI ADMINISTRIMI TË MINISTRISË SË DREJTËSISË TË NJË PJESE TË PRONËS NR. 17/16, ME EMËRTIM “ISH-DREJTORIA E DOGANËS, DURRËS”, SI DHE PËR NJË NDRYSHIM NË VENDIMIN NR. 586, DATË 10.9.2004, TË KËSHILLIT TË MINISTRAVE, 
“PËR MIRATIMIN E LISTAVE TË INVENTARËVE TË PRONAVE TË PALUAJTSHME SHTETËRORE, TË CILAT U KALOJNË NË PËRGJEGJËSI ADMINISTRIMI SHOQËRIVE ANONIME DHE NDËRMARRJEVE TË SISTEMIT TË TRANSPORTIT DETAR DHE AJROR””

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Drejtësisë, Këshilli i Ministrave

[bookmark: _GoBack]VENDOSI:

1. Në vendimin nr. 649, datë 8.10.2012, të Këshillit të Ministrave, bëhen ndryshimet e mëposhtme:
a) Në fund të pikës 1 të vendimit të Këshillit të Ministrave, shtohen fjalët: “... Gjykata Administrative e Shkallës së Parë, Durrës, dhe Zyra Vendore e Shërbimit të Provës, Durrës, sipas planimetrisë bashkëlidhur, pjesë përbërëse e këtij vendimi.”.
b) Sipërfaqja e ndërtesës prej 172 (njëqind e shtatëdhjetë e dy) m2, me emërtim “Ish-Drejtoria e Doganës, Durrës”, pjesë e pronës nr. 17/16, në zonën kadastrale nr. 8514, me vendndodhje në sheshin “Mujo Ulqinaku”, për përdorim nga Gjykata Administrative e Shkallës së Parë, Durrës, dhe sipërfaqja e ndërtesës prej 111 (njëqind e njëmbëdhjetë) m2, për përdorim nga Zyra Vendore e Shërbimit të Provës, Durrës, shtohen në listën e inventarit të pronave shtetërore, e cila i bashkëlidhet vendimit nr. 1292, datë 24.9.2008, të Këshillit të Ministrave, të ndryshuar.
2. Ngarkohen Ministria e Drejtësisë dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Edi Rama

